בליל 16 באוקטובר 2015 פלסטינים השליכו בקבוקי תבערה לעבר המתחם וגרמו לשריפת חיפוי העץ שבמתחם הקבר. נשיא הרשות הפלסטינית מחמוד עבאס גינה את ההצתה והודיע כי יקים ועדת חקירה לחקירת האירוע.
בשנת 2015 שופץ וחודש מתחם הקבר, השיפוץ כלל צביעת כלל מתחם הקבר מבפנים ובחוץ, שדרוג תאורה, ושילוט. שיפוץ זה נעשה בין היתר ביזמת הרב אליקים לבנון וראש המועצה האזורית שומרון יוסי דגן.
בליל ה-7 באוגוסט 2020 מצאו מתפללים כי הקבר וסביבתו הושחתו על ידי אלמונים. נותצו כיורים וחלונות בבית המדרש, הקירות חוררו ונשברו, התאורה הושחתה ובמקום נמצאו שאריות בקבוקי תבערה שככל הנראה הושלכו למקום.
ב-10 באפריל 2022, בעיצומו של גל הטרור 2022, כ-100 פלסטינים הציתו את מתחם הקבר ושברו את המצבה שעל הקבר. שרים וחברי כנסת רבים גינו את ההשחתה, בהם ראש הממשלה נפתלי בנט שר הביטחון בני גנץ, יו"ר האופוזיציה בנימין נתניהו, שר החוץ יאיר לפיד, מתן כהנא, יולי אדלשטיין, שמחה רוטמן, מוסי רז ועוד גם יו"ר מועצה אזורית שומרון יוסי דגן גינה את המעשה והשווה אותו למעשיו של ארגון המדינה האיסלאמית. מושל שכם איברהים רמדאן הכריז כי הרשות הפלסטינית תשפץ את קבר יוסף בעקבות ההשחתה. יממה לאחר מכן, ב-11 באפריל, הושחת הקבר בשנית.
ב-13 באפריל, לראשונה באור יום מאז אוקטובר 2000, נכנסו נציגי מוא"ז שומרון, מנהלת קבר יוסף וחברת הבנייה הר כביר למתחם הקבר על מנת לשפץ אותו מההרס, המתחם שופץ באופן מקיף מבפנים ומבחוץ, תוך ליווי צבאי לאבטחת המבצע. בעת הגעת הכוחות הצבאיים לאבטח את הכניסה, נזרקו עליהם אבנים. פקודת מבצע האבטחה שמסר מח"ט שומרון אל"ם רועי צוויג כללה דברים על הבטחת הארץ לאברהם ועל יציאת מצרים בהקשר לקבר יוסף, שלושה ימים לפני ערב פסח תשפ"ב.
התייחסות הלכתית.
בעקבות ההשחתות הרבות, קבע הרב יצחק ברנד כי אין לקבוע מזוזה בפתח המתחם, כפי שנפסק בהלכה היהודית שאין לקבוע מזוזה במקום שהגויים יחללוה. לאחר שיפוץ המקום בשנת 2012 וקביעת מזוזה, טען הרב ברנד כי בעקבות קביעת המזוזה יש חובה הלכתית להעמיד במקום עמדה צבאית עם חיילים שיהיו שם כל הזמן.
אוסקר פודור (רופא)
אוסקר פודור (במקור פויכטמן-Feuchtman; בהונגרית: Fodor Oszkár; סקשפהרוואר, 6 בפברואר 1876 – בודפשט, 1 בנובמבר 1934) היה רופא יהודי-הונגרי "יועץ בריאות מלכותי ראשי" שמונה על ידי העוצר האדמירל מיקלוש הורטי שליט הונגריה.
ביוגרפיה.
אוסקר פויכטמן נולד במשפחה יהודית בעיר סקשפהרוואר כבנם של אדולף פויכטמן, ושל יוליה נוימן. ביתם היה ברחוב קידיו (נחש) 4 (Kígyó u. 4). הוא השלים את לימודיו בפקולטה לרפואה של אוניברסיטת בודפשט בשנת 1898 (כיום שמה אוניברסיטת אטווש לוראנד). התמחה ברפואת ילדים, אך עסק רבות גם בכתיבה עיתונאית.
בעיתונות.
כבר בגיל 18 (1894) היה חבר לפרנסתו במערכות של עיתונים שונים:
בנוסף:
נישואיו.
ב-7 בדצמבר 1902 התחתן עם ארנקה וייסמן, שהייתה צעירה ממנה בשבע שנים (אז בת 19), בבודפשט. העדים בנישואיהם היו אלברט ברזוויצקי (פוליטיקאי, היסטוריון, נשיא האקדמיה ההונגרית למדעים בין השנים 1905–1936, הנשיא השישי של אגודת קישפלודי בין השנים 1923–1936, היו"ר הראשון של הוועד האולימפי ההונגרי) וכן קלמן פורז'ולט (סופר, עיתונאי, במאי, חבר באגודת פטפי). הם התגרשו ב-1910.
ב-1 באוגוסט 1914 נישא בשנית למרגיט בהם, שהייתה צעירה ממנו ב-15 שנים (אז בת 23).
כרופא.
בתחום הרפואה עסק פודור והצטיין בעיקר בתחום הרפואה הציבורית: רפואת הילדים והבלנאולוגיה ובמשך שנים ייצג ותמך בקידום המרחצאות בהונגריה באלמנך שלו בשם "מרחצאות ואתרי נופש". הוא עסק רבות בנושאי הגנת ילדים. בשנת 1910 נבחר למנכ"ל "האגודה הלאומית לסנטוריום עבור ילדים". הוא מילא תפקיד מרכזי בהקמתם ובשגשוגם של בתי ההבראה לילדים, לרבות בית ההבראה לילדים ז'ופיה (Zsófia) בבלטונאלמאדי שהוא היה הרופא הראשי והמנכ"ל שלו.
ב-1912 מונה ליועץ מלכותי, וב-1922 הוענר לו תואר "יועץ בריאות מלכותי ראשי" כהוקרה על פעילותו והישגיו בתחום בריאות הציבור.
אוסקר פודור הובא למנוחת עולמים בבית הקברות היהודי ברחוב קוזמה בבודפשט.
נשק היפר־סוני
חיים יצחק אלגאזי
הרב חיים יצחק אלגאזי (מוהרי"ץ אלגאזי) היה רב ודיין בקושטא, אזמיר וירושלים.
תולדותיו.
נולד לרבי יהודה אלגאזי, מחבר ספר שער יאודה, ממנו למד תורה. קרובו של הרב יום-טוב אלגאזי. בתו, רבקה בכורה, נישאה לגביר ר' יוסף הכהן חמצי, שבשנת ה'תקע"ז הקים בית מדרש באזמיר על שם חמיו, בשם ישיבת בית יצחק. נכדו היה הרב יהושע אלעזר הכהן חמצי, שהוציא לאור את ספרו של סבו, עין ימין.
עבר מקושטא לאזמיר, שם כיהן כדיין בבית הדין של הרב רפאל יוסף חזן, יחד עם רבי דוד אמאדו. בשנת תקע"ג, סמכו הרב יצחק והרב היר"ח את הרב חיים פאלאג'י לרבנות לתואר "החכם השלם". היה מתנהג בחסידות ופרישות ומתענה תעניות הפסקות רבות. רבני אזמיר, וביניהם החבי"ף, שמכנה אותו מביאים רבות מתורתו בספריהם.
במחצית השנייה של שנת התקע"ג (1813) עלה לארץ ישראל והתיישב בירושלים.
נפטר בירושלים בכ"ה בניסן התקע"ט לאחר מחלה קשה.
ספדו לו הרב רפאל אשכנזי, רבי שלמה חכים בספר כיסא שלמה, ורבי דוד אמאדו.
הנס קרוה
הנס קרוה (בגרמנית: Hans Kroh; 13 במאי 1907 – 18 ביולי 1967) היה מפקד בוורמאכט שפיקד על כוחות במלחמת העולם השנייה.
ביוגרפיה.
ראשית חייו.
קרוה נולד ב-13 במאי 1907 בהיידלברג, שהשתייכה לקיסרות הגרמנית. קרוה נכנס לאקדמיה לשוטרים ברנדנבורג-האוול ב-8 באפריל 1926 כשוטר. כחבר ב-Berlin SA, הוא השתתף ב-1933 במבצע האכזרי נגד תאים קומוניסטיים. ב-1 באפריל 1933 הועלה לדרגת לויטננט, וב-1 באוגוסט 1933 לדרגת אובר-לויטננט. ב-1 באפריל 1935 הוא עבר ללופטוואפה והפך למפקד פלוגה ומנהל הדרכה בבית הספר לצניחה בשטנדאל. ב-1 באוקטובר 1937 הוא הועלה לדרגת האופטמן, וב-1 בינואר 1939 מונה לקצין מטה בדיוויזיית האוויר ה-7.
מלחמת העולם השנייה.
במהלך מלחמת העולם השנייה הוא השתתף לראשונה בכיבוש הולנד ומונה למפקד הגדוד ה-1 של רגימנט הצנחנים ה-2 ב-1 באוגוסט 1940. ב-1 במרץ 1941 הועלה לדרגת מיור. לאחר מכן השתתף במבצע מרקור ובמבצע ברברוסה, וב-21 באוגוסט 1941 קיבל על פעולותיו את עיטור צלב האבירים של צלב הברזל. לאחר מכן הועבר לצפון אפריקה ולאחר מכן לרוסיה בפעם השנייה, וב-24 בדצמבר 1942 קיבל את עיטור הצלב הגרמני בזהב. ב-16 בדצמבר 1943 מונה קרוה למפקד רגימנט הצנחנים ה-2, ובתחילת 1944 הוא נשלח לצרפת. ב-6 באפריל 1944 הועלה לדרגת אוברסט וקיבל תוספת עלי אלון לעיטור צלב האבירים של צלב הברזל, וב-1 ביוני 1944 מונה למפקד דיוויזיית הצנחנים ה-2.
ב-1 בספטמבר 1944 הועלה לדרגת גנרל-מיור, וב-12 בספטמבר קיבל את תוספת החרבות לעיטור צלב האבירים של צלב הברזל. בעזרת יחידתו הצליח קרוה להחזיק את מחוז סנט פייר בברסט מצפון לבסיס הצוללות עד ל-18 בספטמבר 1944, ולאחר מכן נפל בשבי צבא ארצות הברית, ממנו שוחרר באמצע 1948.
לאחר המלחמה.
ב-1 ביוני 1956, התקבל קרוה לבונדסוור שזה עתה נוסד ושימש כמפקד הדיוויזיה המוטסת הראשונה בברוכסל. ב-1 בספטמבר 1957 הוא הועלה לדרגת בריגדה-גנרל, וב-1 ביולי 1959 הועלה לדרגת גנרל-מיור. לאחר שקיבל את הצלב הגדול של עיטור הכבוד של הרפובליקה הפדרלית הגרמנית ב-12 בספטמבר 1962, הוא פרש לגמלאות ב-1 באוקטובר 1962. לאחר פרישתו הוא התגורר בבראונשווייג, עד מותו ב-18 ביולי 1967.
קלאופטרה בחלל (סדרת טלוויזיה)
קלאופטרה בחלל (באנגלית: Cleopatra in Space) היא סדרת טלוויזיה מונפשת אמריקאית, המבוססת על רומנים גרפיים באותו השם מאת מייק מאיהק. הסדרה הופקה על ידי חברת דרימוורקס הנפשה.
הסדרה שוחררה לראשונה לשירות הזרמת המדיה Peacock ב-15 באפריל 2020, וסיימה את שידוריה ב-14 בינואר 2021 לאחר שלוש עונות ו-26 פרקים באורך 22 דקות. בישראל, שוחררה הסדרה לראשונה ב-6 באפריל 2022 ב-BIGI בדיבוב לעברית, וסיימה את שידוריה ב-17 במאי של אותה שנה; בהמשך, נוספה לשירות הווידאו על פי דרישה של yes כחלק מספריית ערוץ הילדים, אם כי מעולם לא שודרה בערוץ.
מדבבים.
הדיבוב העברי בוים על ידי ענת ניב, והופק על ידי ענבר שטגר עזרא. הדיבוב נעשה באולפני דאבי דאב.
דמויות נוספות שהופיעו במהלך הסדרה דובבו בעברית על ידי ענת ניב, גלעד קלטר, הדר שחף-מעיין, שמחה ברבירו, עומר שטיינברג, אליענה מגון וגילן שחף.
פרקים.
סדר שידור הפרקים בישראל שונה מסדר שידור הפרקים בארצות הברית; כל שלוש העונות הופצו בתור עונה אחת.
סטארבקס ישראל
סטארבקס ישראל הייתה חברה בת של רשת בתי הקפה סטארבקס והייתה בעיקר בבעלות של חברת הדלק דלק. לחברה היו שישה סניפים ברחבי תל אביב, אך נסגרה שנתיים לאחר שהוקמה.
היסטוריה.
סטארבקס שיתפה פעולה עם קבוצת דלק בישראל כדי להקים את החברה הבת הישראלית של סטארבקס, במסגרת מיזם משותף תחת השם "Shalom Coffee Company". המיזם המשותף, שהוקם ב-2001 היה בבעלות של 19.5% על ידי סטארבקס ו-80.5% על ידי דלק, כאשר סטארבקס מחזיקה באופציה להגדיל את חלקה ל-50%. דלק שילמה 250,000 דולר עבור זכויות הזיכיון, ובנוסף הייתה חייבת 6% מהמכירות לסטארבקס. התכנון היה להקים בתחילת שנת הלימודים של 2001 לפתוח סניף של החברה בכיכר רבין. סטארבקס קיוותה שיהיו 20 מיקומים פתוחים בישראל במהלך השנה הראשונה.
פירוק.